CSK vs KXIP: IPL 2019: स्पिनर्स ने दिलाई चेन्नै को पंजाब पर जीत - ipl 2019 chennai super kings vs kings xi punjab match report and highlights csk beat kxip by 22 runs | Navbharat Times
ELECTION_TOPBAND_1594379852106
ipl 2019 chennai super kings vs kings xi punjab match report and highlights csk beat kxip by 22 runs
नवभारतटाइम्स.कॉम | Updated: 06 Apr 2019, 08:44:00 PM IST
देखें स्कोरकार्ड: चेन्नै सुपर किंग्स बनाम किंग्स इलेवन पंजाब
IPL: चेन्नै ने पंजाब को हराया
3 बार की चैंपियन टीम चेन्नै सुपर किंग्स ने शनिवार को किंग्स इलेवन पंजाब को 22 रन से हराकर आईपीएल के 12वें सीजन में अपनी चौथी जीत दर्ज की। चेन्नै ने पहले बल्लेबाजी करते हुए 3 विकेट पर 160 रन बनाए जिसके बाद पंजाब टीम सरफराज खान (67) की शानदार पारी के बावजूद 20 ओवर में 5 विकेट पर 138 रन बना सकी।
सीजन का पहला मैच खेल रहे फाफ डु प्लेसिस ने हाफ सेंचुरी बनाई। उन्होंने शेन वॉटसन के साथ पहले विकेट के लिए 56 रन जोड़कर चेन्नै सुपर किंग्स को मजबूत शुरुआत दी। डु प्लेसिस ने 33 गेंदों पर हाफ सेंचुरी पूरी की। रविचंद्रन अश्विन की गेंद पर बड़ा शॉट खेलने के चक्कर में वह लॉन्ग ऑन पर डेविड मिलर को कैच थमा बैठे। उन्होंने 2 चौके और 4 छक्के लगाए।
चेन्नै की टीम का स्कोर 8वें ओवर में 50 का स्कोर पार कर चुकी थी। ऐसे में पंजाब के कप्तान रविचंद्रन अश्विन ने चेन्नै के मैदान पर अपने घरेलू अनुभव का फायदा उठाते हुए उन्होंने पहले वॉटसन को सैम करन के हाथों कैच आउट करवाया और फिर उसके बाद डु प्लेसिस का विकेट लिया। इसकी अगली ही गेंद पर उन्होंने अगली ही गेंद पर रैना को बोल्ड कर दिया। चेन्नै का स्कोर था 13.4 ओवर में 100 रन।
चेन्नै के लिए अंतिम ओवरों में धोनी (23 गेंद में नाबाद 37) और रायुडू (15 गेंद में 21 रन) ने चौथे विकेट के लिए नाबाद 60 रन की साझेदारी की। दोनों की धुआंधार साझेदारी से टीम ने अंतिम पांच ओवर में 52 रन जोड़े। इस दौरान दोनों बल्लेबाजों ने पंजाब के गेंदबाजों पर करारा प्रहार किया। धोनी 23 गेंदों पर 37 और रायुडू 15 गेंदों पर 21 रन बनाकर नाबाद रहे।
पंजाब की टीम को हरभजन सिंह ने अपने पहले ही ओवर में दो झटके दिए। उन्होंने ओवर की चौथी गेंद पर स गेल को विकेट के पीछे कैच करवाया। हरभजन सिंह की फ्लाइटेड गेंद पर वह ड्राइव खेलने गए लेकिन बाहर जाती गेंद धोनी के दस्तानों में जाने से पहले बल्ले का किनारा ले गई। इसी ओवर की आखिरी बॉल पर मयंक अग्रवाल लॉन्ग ऑन डेविड मिलर के हाथों कैच आउट हो गए।
केएल राहुल और सरफराज खान ने तीसरे विकेट के लिए 12.3 ओवर में 111 रनों की साझेदारी की। दोनों पर हालांकि चेन्नै के बोलर्स ने दबाव बनाए रखा। सरफराज खान ने आईपीएल में अपना पहला अर्धशतक लगाया। राहुल 47 गेंदों पर 55 रन बनाकर कगीलेन की गेंद पर रविंद्र जडेजा के हाथों कैच आउट हुए। उन्होंने अपनी पारी में 3 चौके और 1 छक्का जड़ा।
सरफराज खान ने 59 गेंदों की अपनी पारी में 4 चौके और 2 छक्के जड़े। वह अंतिम ओवर की चौथी गेंद पर कैच आउट हुए। सरफराज और राहुल के अलावा पंजाब का कोई और बल्लेबाज दहाई के आंकड़े को छू नहीं सके।
Web Title ipl 2019 chennai super kings vs kings xi punjab match report and highlights csk beat kxip by 22 runs(Hindi News from Navbharat Times , TIL Network)
और जानें:हरभजन सिंहरविचंद्रन अश्विनचेन्नै सुपर किंग्सकिंग्स इलेवन पंजाबइमरान ताहिरRavichandran AshwinImran TahirHarbhajan SinghCSK vs KXIPnews Newsnews News in Hindinews Latest Newsnews Headlinesआईपीएल न्यूज़ समाचार